Akademický senát

Slovenskej technickej univerzity v Bratislave

27. 05. 2019

**Návrh na vydanie predchádzajúceho písomného súhlasu**

**na prevod nehnuteľnosti vo vlastníctve STU -**

**Modra Piesok**

Predkladá: **prof. Ing. Miroslav Fikar, DrSc.**

rektor

Vypracoval: **JUDr. Marcel Michalička**

právny a organizačný útvar

Zdôvodnenie: Postup v zmysle ustanovenia § 13 ods. 1 písm. c) zákona č. 176/2004 Z. z. o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení zákona č. 464/2002 Z. z. v znení neskorších predpisov, a to v rozsahu všetkých právnych úkonov uvedených v tomto ustanovení.

Návrh uznesenia: Akademický senát Slovenskej technickej univerzity v Bratislave dáva predchádzajúci písomný súhlas s prevodom nehnuteľnosti vo vlastníctve Slovenskej technickej univerzity v Bratislave zapísanej na LV č. 10131 vedenom Okresným úradom Pezinok, katastrálny odbor, pre okres Pezinok, obec a k. ú. Modra - stavba so súpisným číslom 4018 a odporúča materiál predložiť na vyjadrenie prechádzajúceho písomného súhlasu Správnej rade STU.

**Dôvodová správa**

1. Predchádzajúci písomný súhlas sa týka nehnuteľnej veci vo vlastníctve Slovenskej technickej univerzity v Bratislave (ďalej len „STU“) a v užívaní Strojníckej fakulty STU (ďalej len „SjF STU“), a to nehnuteľnosti zapísanej na LV č. 10131 vedenom Okresným úradom Pezinok, katastrálny odbor, pre okres Pezinok, obec a k. ú. Modra ako stavba so súpisným číslom 4018, umiestnená na parc. č. 8066/3, druh stavby: 19 – Budova pre šport a rekreačné účely (ďalej len „nehnuteľná vec“) – príloha č. 1, príloha č. 2.
2. Dňa 28.09.2018 vydal dekan SjF STU návrh na rozhodnutie rektora o nepotrebnosti nehnuteľnej veci (ďalej len „návrh dekana“) – príloha č. 3.
3. Návrhu dekana predchádzalo ponukové konanie, ktoré bolo neúspešné vzhľadom na skutočnosť, že žiadna z oslovených súčastí STU neprejavila záujem o užívanie nehnuteľnej veci.
4. Návrh dekana bol prerokovaný a odsúhlasený vo vedení STU dňa 10.10.2018.
5. Na základe odsúhlasenia návrhu dekana vo vedení STU vydal rektor Rozhodnutie o nepotrebnosti nehnuteľných vecí reg. č.: sekr./238/22690/ 2018 zo dňa 11.10.2018 (príloha č. 4).
6. Akademický senát SjF STU prerokoval návrh rektora na prevod nehnuteľnosti na zasadnutí dňa 24.10.2018 a vyjadril súhlas s jeho predložením Akademickému senátu STU (príloha č. 5).